b'\n_START_ARTICLE_\nNarva linnavolikogu\n_START_PARAGRAPH_\nNarva linnavolikogu on Narva linna omavalitsusorgan, mis tegutseb linnas alates 1873. aastast. 1870. aastast pidi Venemaa \xc3\xbcldise linnaseaduse j\xc3\xa4rgi linnades moodustama linnaomavalitsuse, mis koosnes linnavolikogust ja linnavalitsust._NEWLINE_Aastatel 1917\xe2\x80\x931918, 1940\xe2\x80\x931941 ja 1944\xe2\x80\x931990 tegutses linnavalitsusasutusena Narva Linna T\xc3\xb6\xc3\xb6rahva Saadikute N\xc3\xb5ukogu ja selle t\xc3\xa4idesaatva organina Narva Linna T\xc3\xb6\xc3\xb6rahva Saadikute N\xc3\xb5ukogu T\xc3\xa4itevkomitee._NEWLINE_Narva linnavolikogu valisid k\xc3\xb5ik linna maksumaksjad, kes jagati maksu suuruse j\xc3\xa4rgi kolmeks klassiks._NEWLINE_Alates 1892. aastast valimistsensust t\xc3\xb5steti ja linnavolikogu said valida ainult  kinnisvaraomanikud. _NEWLINE_Narva linnavolikogu tegevuse seaduslikkuse \xc3\xbcle teostas j\xc3\xa4relevalvet Peterburi kuberner, p\xc3\xa4rast Veebruarirevolutsiooni kuni 11. oktoobrini 1919 kubermangukomissar. K\xc3\xb5ik volikogu otsused pidi linnapea esitama kubernerile. _NEWLINE_Alates 15. aprillist 1917 v\xc3\xb5isid linnavolikogu liikmeid valida peale kinnisvaraomanike ka muud linnaelanikud._NEWLINE_Vastavalt kohaliku omavalitsuse volikogu valimise seadusele valitakse Narva linnavolikogu liikmed neljaks aastaks \xc3\xbcldise ja \xc3\xbchetaolise valimis\xc3\xb5iguse alusel. Volikogu esindab ja selle t\xc3\xb6\xc3\xb6d juhib esimees._NEWLINE_Praegu on Narva volikogus 31 liiget. Seoses sellega, et endine linnavolikogu esimees Tarmo Tammiste valiti linnapeaks, juhib volikogu tegevust linnavolikogu aseesimees Aleksandr Jefimov.'